**Z Á P I S N I C A**

**Z MIMORIADNEHO ZASADNUTIA OBECNÉHO ZASTUPITEĽSTVA VO VEĽKOM ČEPČÍNE, KONANÉHO DŇA 02.07.2020**

***Prítomní***: Podľa prezenčnej listiny

***Program:***

**1.** Otvorenie.

**2.** Určenie zapisovateľa, overovateľov zápisnice, voľba návrhovej komisie.

**3.** Schválenie programu rokovania.

**4.** „Rekonštrukcia kultúrneho domu spojeného s obecným úradom v obci Veľký

Čepčín“ – podanie informácie od p. Kozáka, prečo k dnešnému dňu nie je

realizácia dokončená. Dohodnutie ďalších postupov voči firme TERMEL

SK, s.r.o. Cesta do Rudiny 2331, Kysucké Nové Mesto.

**5.** Rôzne.

**6.** Diskusia.

**8.** Záver.

1. Starostka obce privítala prítomných na mimoriadnom zasadnutí OZ, zo začiatkom o 17,30 hod. Z tohto rokovania bol vyhotovený zvukový záznam.
2. Za zapisovateľku bola určená Janka Zuzulová, za overovateľov zápisnice boli určení Michal Krupár a Jozef Výboch.

***OZ berie na vedomie zapisovateľku a overovateľov zápisnice.***

Do návrhovej komisie boli navrhnutí Magdaléna Zelienková a Stanislav Chvojka.

***Hlasovanie:***

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch,*

*Michal Krupár)*

***Proti: 0***

***Zdržal sa: 0***

***OZ uznesením č. 99/2020 schvaľuje návrhovú komisiu v zložení Magdaléna***

***Zelienková a Stanislav Chvojka.***

Návrhová komisia konštatovala, že zasadnutie OZ je uznášaniaschopné – 100% účasť.

**3.** Schválenie programu rokovania.

***Hlasovanie:***

***Za: 5 (****Stanislav Chvojka, Elena Chvojková, Mgr. Magdaléna Zelienková, Jozef Výboch, Michal Krupár)*

***Proti: 0***

***Zdržal sa: 0***

***OZ uznesením č. 100 /2020 schvaľuje program rokovania.***

**4.** „Rekonštrukcia KD spojeného s obecným úradom - podanie informácie, prečo k dnešnému dňu nie je realizácia dokončená.

V úvode tohto bodu programu starostka obce zhrnula situáciu ohľadom rekonštrukcie KD, ktorá začala 9.9.2019. Dňa 19.12.2019 bola firme TERMEL SK vyplatená suma 148.630, 63 €. Z toho na 143.189,36 € si obec musela zobrať úver, s mesačnými úrokmi vo výške 119 €. Sumu 5.441,27 € zaplatila obec z vlastných zdrojov. Ďalšie dokončovanie mimo projektu stálo obec cca 41.000 €. Starostka obce uviedla že veľkou chybou bolo vyplatenie faktúry aj napriek nedokončeniu rekonštrukcie. Zo strany pána Kozáka bolo prisľúbené, že v jarných mesiacoch bude všetko dokončené. Čo bolo na 100% sľúbené a splnené, bola elektroinštalácia a hromozvody, ktoré realizoval pán Bartko. Až do dnešných dní starostka niekoľko krát telefonicky žiadala pána Kozáka, kedy bude rekonštrukcia úplne dokončená. Problematické je, že priestory kultúrneho domu sa používajú na oslavy, pohreby, kary. Žiaľ priestory sú stále nepoužiteľné. 18.6.2020 boli do sály dovezené palubové dosky na javisko. Robotníci boli vopred upovedomení, že je potrebné ich vyložiť rovno na javisko. Ani to neboli schopní dodržať. Zložili ich pod javiskom, ničím nepodložili, takže sa stalo že poškrabali parkety v sále, ktoré sa čerstvo renovovali. Za renováciu parkiet sa zaplatilo 3.081 € Taktiež ostala prasknutá rohová plastová lišta pod javiskom.

Pán Kozák bol vyzvaný aby sa vyjadril k situácii.

P. Kozák reagoval veľmi urážlivo a nahnevane. Chcel vedieť (možno po 30krát) čo jeho firma nedokončila. Aby sme rozlišovali reklamáciu od nedokončenia.

Povedal, že stavba bola odovzdaná. Poslanci na to patrične reagovali, teda, že ešte nie sú dokončené striešky, javisko, problém so skružami na žumpe, výlevkou vo WC v novej zasadačke.

Ďalej sa riešila reklamácia na žumpu. Potrebné je nadstaviť otvor ešte jednou skružou, pretože tam zateká voda. Druhá reklamácia sa týka výlevky vo WC, v novej zasadačke. Problém je s hadičkou na výlevke. Pán Valko sa vyjadril že robotníci, ktorí sú z Ukrajiny, boli doma a kvôli corona vírusu, žiaľ musia byť momentálne v karanténe a nevedel sa tým pádom vyjadriť kedy budú dokončené reklamácie.

Pán Kozák sa vyjadril, že v sobotu dá vedieť kedy a kto dorobí javisko v sále. Potom sa znovu prešlo aj s poslancami a p. Kozákom po kultúrnom dome. K žiadnemu konkrétnemu záveru sa však nedospelo. Nedostali sme žiadnu konkrétnu odpoveď na naše otázky. Po obhliadke p. Kozák odišiel.

Poslanci skonštatovali, že nie je potrebné prijať žiadne uznesenie a počkáme do budúceho týždňa ako zareaguje p. Kozák ohľadom javiska, či sa veci pohnú. Ak nie, budeme to riešiť v spolupráci s hlavnou kontrolórkou a vypracujeme žiadosť o reklamáciu v zmysle Zmluvy s firmou TERMEL.

5. Neboli podané žiadne informácie.

6. V diskusii už nevystúpil nik.

**8.** Záver.

Starostka obce p. Boďová, poďakovala všetkým za účasť a ukončila mimoriadne zasadnutie OZ.

Zapisovateľka: Janka Zuzulová ....................................

Overovatelia:

Michal Krupár ...................................................

Jozef Výboch ..................................................

Jana Boďová, starostka obce

Vo Veľkom Čepčíne, dňa 16.2.2019